กองทุนรวมวายุภักษ์หนึ่งจ่ายปันผล
กองทุนวายุภักษ์หนึ่ง จ่ายปันผลช่วง 1ก.ค.-31ธ.ค. 2552 สูงสุด0.5167บาทต่อหน่วย
25 ม.ค. 2553

กองทุนวายุภักษ์หนึ่ง จ่ายปันผลช่วง 1ก.ค.-31ธ.ค. 2552 สูงสุด0.5167บาทต่อหน่วย
นายสมชัย บุญนำศิริ  กรรมการผู้จัดการ  บริษัทหลักทรัพย์จัดการกองทุนกรุงไทย  กล่าวว่า ในวันที่ 22 มกราคม 2553 ที่ประชุมคณะกรรมการการลงทุนของกองทุนรวมวายุภักษ์ หนึ่ง(VAYU1 )  ได้มีมติอนุมัติให้จ่ายเงินปันผลสำหรับช่วงระยะเวลา 1 กรกฏาคม - 31 ธันวาคม 2552 สำหรับนักลงทุนประเภท ก. เท่ากับ 0.35 บาทต่อหน่วย และ นักลงทุนประเภท ข.เท่ากับ 0.5167 บาทต่อหน่วย โดยหน่วยลงทุนประเภท ก. ซึ่งมีประชาชนทั่วไปและนิติบุคคลทั่วไปเป็นผู้ถือหน่วยลงทุน จำนวน 7,000 ล้านหน่วยลงทุน และ ประเภท ข. ซึ่งมีกระทรวงการคลังเป็นผู้ถือหน่วยลงทุน จำนวน 3,000 ล้านหน่วยลงทุน โดยกำหนดการปิดสมุดทะเบียนผู้ถือหน่วยลงทุน วันที่ 8 กุมภาพันธ์ 2553 และกำหนดจ่ายเงินปันผล วันที่ 19 กุมภาพันธ์ 2553
ทั้งนี้สำหรับผลการดำเนินงานในงวดปี 2552 (1 มกราคม - 31 ธันวาคม 2552) สรุปจ่ายเงินปันผลสำหรับนักลงทุนประเภท ก. เท่ากับ 0.65 บาทต่อหน่วย และนักลงทุนประเภท ข.เท่ากับ 0.5167 บาทต่อหน่วย